Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| Program obuke o međusektorskoj saradnji u radu sa djecom žrtvama nasilja i iskorišćavanja |

|  |
| --- |
| **Autor, odnosno koautor programa obuke** |
| Centru za istraživanje i razvoj društva IDEAS  |

|  |
| --- |
| **Realizatori programa obuke** |
| Dr Bojana MiletićIrma DestanovićEmrah JefkajDijana Popović GavranovićSanela JosipovićBiljana ZekovićMiloš PerovićSlavica MerdovićMarijana Tajić  |

|  |
| --- |
| **Kontakt osoba (telefon i e-mail)** |
| Marko Milanović (Centar za istraživanje i razvoj društva IDEAS)office@ideje.rs +381 69 565 72 53 |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| U skladu sa ciljevima Standardnih operativnih procedura, opšti razvojni ciljevi ovog programa obuke su: veće poštovanje, ostvarivanje i zaštita prava djece žrtava nasilja i/ili iskorišćavanja i poboljšanje multisektorskog odgovora na slučajeve nasilja nad djecom i/ili njihovog iskorišćavanja, kao i jačanje kapaciteta važnih sektora da djelotvorno formulišu svoje intervencije.Opšti razvojni cilj ovog programa obuke je zaštita, poštovanje i ostvarivanje prava djece žrtava nasilja i/ili iskorišćavanje jačanjem kapaciteta različitih vladinih sektora (institucija) da svoje intervencije zajednički i efikasno usmjere ka tim rezultatima. U tom smislu, program obuke ima dva opšta cilja:1. Izgraditi veću svijest, razumijevanje i bolju primjenu međunarodnih i nacionalnih normi i standarda koji se odnose na prava i pitanja djece žrtava nasilja i/ili iskorišćavanja, posebno onih povezanih sa djelotvornim uključivanjem svih relevantnih državnih institucija i nevladinog sektora;2. Pružiti podršku stručnim kadrovima iz državnih institucija i nevladinih organizacija iz svih relevantnih resora da uspješno koriste i sprovode SOP za potrebe međusektorske saradnje u radu sa djecom žrtvama nasilja i iskorišćavanja. |

|  |
| --- |
| **Sadržaj programa obuke** |
| Program obuke sadrži 7 sesija. Koncipiran je na način da uzme u obzir međunarodno i nacionalno pravno, operativno okruženje i okvire koji se odnose na nasilje nad djecom. Program obuke na taj način usvaja inovativan pristup osposobljavanju koji je praktičan i informisan o pravima.Sadržaj:Sesija 1: Uvod Sesija 2: Međunarodni standardi i osnovni koncepti o nasilju nad djecomSesija 3: Multisektorski pristup Sesija 4: Prepoznavanje i dokumetovanje slučajeva nasilja na djecom i/ili njihovog iskorišćavanja Sesija 5: Početna procjena rizika, brza intervencija i procjena potreba za zaštitom djece i porodice Sesija 6: Zaštita i pomoć djeci i porodici i rješavanje posljedica nasilja nad djecomSesija 7: Pravna zaštita i informisanje djece žrtava nasilja i/ili iskorišćavanja |

|  |
| --- |
| **Kompetencije koje će program obuke razvijati** |
| Nakon završene obuke, učesnici će biti u stanju da:1. razumiju međunarodne standarde o nasilju nad djecom i aktuelna dešavanja u ovoj oblasti;2. uzajamno povežu različite koncepte nasilja nad djecom i praksu - značaj multisektorskog rada;3. razumiju kako treba voditi dokumentaciju, pripremati izvještaje i vršiti upućivanje u skladu sa SOP i međunarodnim standardima;4. razumiju ko od stručnih lica, kako i kada treba da djeluje i sprovede početnu procjenu rizika, hitnu intervenciju i procjenu potrebe za zaštitom djeteta i porodice u skladu sa SOP;5. razumiju ko od stručnih lica, kako i kada preduzima mjere u skladu sa SOP za zaštitu i pomoć djetetu i porodici. |

|  |
| --- |
| **Ciljna grupa profesionalaca kojima je obuka namijenjena** |
| Korisnici ovog programa za izgradnju kapaciteta su stručni radnici iz oblasti socijalne i dječje zaštite, zaposleni u centrima za socijalni rad i kod pružaoca usluga. Takođe, korisnici su i policijski službenici, prosvjetni i zdravstveni radnici, službenici stručnih službi, sudije, tužioci. |

|  |
| --- |
| **Uslovi za uključivanje profesionalaca u obuku** |
| Za učesnike iz oblasti socijalne i dječje zaštite:Završene osnovne akademske studije u četvorogodišnjem trajanju, u okviru obrazovno- naučnog polja društveno-humanističkih nauka (socijalni rad, psihologija, pedagogija, andragogija, specijalna pedagogija i defekologija). Takođe, obuku mogu pohađati i studenti navedenih studijskih programa. |

|  |
| --- |
| **Krajnji korisnici** |
| Djeca žrtve nasilja i njihove porodice |

|  |
| --- |
| **Broj učesnika u grupi (min/max)** |
| minimalno 15 učesnikamaksimalno 26 učesnika |

|  |
| --- |
| **Dužina trajanja programa obuke** |
| 11 sati |